تفكير

التفكير ولّا التخمام كيعنيو، ف المعنى الشايع، العمليات العقلية اللي كتوقع بلا ما يكون ضروري شي تحفيز من الحواس. من بين اشهر الشكال ديالو كاين: الحكم، الاستنتاج، تكوين المفاهيم، حلّ المشاكل، والتفكير ف شي قرار. و كاينين حتى عمليات عقلية خرة بحال التامل ف شي فكرة، الذاكرة، ولا التخيل، اللي حتى هوما كيتعتابرو من نواع التفكير. هاد العمليات تقدر توقع ف الداخل، بلا علاقة مباشرة مع الحواس، و هادشي اللي كيميزها على الادراك. ولايني يلا خديناه ب معناه الواسع، يقدر اي نشاط عقلي يتفهم ك نوع ديال التفكير، حتى لو كان ادراك ولا عمليات عقلية لاواعية. و ف مرة خرة، يلى بغينا نميّزو، راه مصطلح "الفكر" ما كيشيرش بالضبط للعمليات براسها، ولكن كيعني الحالات العقلية ولا الانظمة ديال الافكار اللي كتنتج من هاد العمليات. كاينين بزاف ديال النظريات اللي تحطّات باش تفسّر شنو هو التفكير، و كل وحدة كتحاول تحدّد المميزات ديالو. الفلاسفة اللي تابعين ل افلاطون كيعتابرو بلي التفكير هو تمييز و تامّل فـ "الاشكال الافلاطونية" و العلاقات اللي كتربطهم، و كيشوفو بلي التفكير خاصو يميّز ما بين هاد الشكال النقية و ما بين التقليد ديالها اللي كاين ف العالم الحسي. على حساب ارسطو، التفكير ف شي حاجة هو باش يخلق لواحد ف عقلو نموذج عام للجوهر ديال داك الشي اللي كايفكر فيه، و هنا ما كيكونش ضروري شي تجربة حسية، و ما كيتشافش هاد الجوهر بحال شي حاجة ثابتة برّا د العالم بحال ما قال افلاطون. كاين مذهب اخر سميتو "المذهب التصوري"، قريب من افكار ارسطو، و كيشوف التفكير ك ستحضار ديال المفاهيم فـ العقل، بلا ما نخلقو تصوّرات ملموسة. كاينة حتى نظريات كتشوف التفكير بحال حوار داخلي، بحال يلى لواحد كايدوي معا راسو بصوت ساكت فـ عقلو، و غالبًا بهدرة عادية بحال النݣليزية ولا الفرانساوية. ولكن كاينة فرضية سميتها "لغة الفكر" كتشوف بلي هاد الحوار كيتدار ب لغة خاصة ف العقل كاتسمى "مينتاليزية" #تحويل، و هاذ اللغة مبنية على وحدات صغيرة كتجمع باش تخلق افكار معقّدة، بحال الكلمات ف الجمل. اللي كيتبعو نظرية "الارتباطية" كيشوفو التفكير سلسلة ديال الافكار ولا التصاور اللي كيتربطو ب بعضياتهم، و كيهتمو ب القوانين اللي كتنظم هاد الروابط. ف المقابل، السلوكيين كيشوفو التفكير غير ك ستعدادات عقلية و سلوكية باش تْردّ على منبهات خارجية بطريقة ذكية. و كاينة نظرية جديدة سميتها "النظرية الحاسوبية د لعقل"، و كتشبه التفكير للطريقة اللي خدامين بها لورديناتورات: تخزين، و معالجة، و تبادل المعلومات. تناقشو بزاف ديال نواع التفكير ف الابحاث الاكاديمية. الحكم، مثلاً، هو واحد العملية عقلية كيتطرح فيها شي موضوع، و من بعد كيتقرر واش غادي يتاكد ولا يتنفا. من جهة خرة، لاستدلال هو الطريقة باش كايتوصل لواحد ل نتائج نطلاقاً من مقدمات ولا ادلة. و هاد الجوج، الحكم و لاستدلال، كيعتامدو على وجود مفاهيم مرتابطة ب الموضوع، اللي كيتعلمهم الانسان خلال عملية تكوين المفاهيم. اما فحال المشاكل، ف التفكير هنا كيكون الهدف منو هو الوصول ل حل محدد، و هادشي كيتطلب التغلب على بزاف ديال العراقيل. و كاين نوع اخر من التفكير كيتسمى "المداولة"، و هو اللي كيدور حول وضع ختيارات ممكنة و التفكير ف لاسباب اللي كتشجع عليها و اللي كتعارضها، باش ف اللخر ياخد لواحد قرار و يختار احسن حل. كاينين حتى عمليات عقلية بحال الذاكرة و لمخيلة، اللي كتخلي لواحد يرجع للماضي و يستحضر مواقف و احداث، يا اما كيف ما وقعات، يا اما كيرتبها ب طريقة جديدة ب حرية. اما "العقل الباطن"، راه هو داك النوع ديال التفكير اللي كيوقع بلا ما يحس بيه لواحد نيشان. و كاينين اللي كيقولو بلي هاد العقل الباطن كيشرح علاش بعض المرات كيكون صعيب لواحد يلقا الحل ل مشكل معين، خصوصاً يلى ما ستعملش التفكير الواعي. المعنى ديال تفكير. كيشير المصطلح ديال الفكر ولا التفكير ل مجموعة كبيرة ديال النشاطات النفسية. ف نفس لوقت لمعنى ديالو اللي معروف بزاف هو عمليات واعية كيمكن باش توقع ب واحد الشكل اللي مستاقل على التنبيه الحسي. و هدشي كيجمع بزاف ديال العمليات العقلية اللي مختالفة. بحال التامل ف شي فكرة معينة، قتيراح اولا التحكم على الصحة ديال ديك الفكرة. و ب هاد المعنى ف الداكرة و الخيال هوما جوج ديال شكال الفكر، ولكن الادراك ماشي بحالهوم. و شي مرات، كيتفهمو مصطلحات "الفكر" و "التفكير" ب معنى واسع بزاف، بلي كيشيرو ل اي شكل من شكال العمليات العقلية، سوا كانت واعية ولا لاواعية. و ب هاد المعنى، يقدرو يتستعملو مترادفات مع مصطلح "العقل". و هاد التخدام كيتلقى ف التقليد الديكارتي مثلاً، اللي فيه كيتفهمو العقول بلي هوما حوايج كتفكر، و كيبان حتى ف مجال العلوم الاستعرافية. ولكن هاد المعنى يقدر يكون فيه تقييد، حيث هاد العمليات خاصها تْادّي ل سلوك ذكي باش تّعتابر فكر. والتناقض اللي كاين شي مرات ف الادبيات الاكاديمية هو التناقض بين التفكير و الشعور. ف هاد السياق، التفكير كيتاربط ب مقاربة رزينة، نزيهة، و عقلانية للموضوع ديالو، فاش كيكون الشعور كيعني ارتباط عاطفي ديريكت. يمكن حتى استعمال المصطلحات "الفكر" و"التفكير" باش يتشار للحالات لعقلية ولا لانظمة د لافكار اللي كاتنتج من هاد العمليات، و ماشي للعمليات العقلية براسها. و ب هاد المعنى، كيتعتابرو غالباً مرادفات ل مصطلح "الاعتقاد" و المشتقات ديالو، و يقدرو يشيرو لحالات عقلية كتكون يا اما عند لفرد، ولا مشتاركة بين مجموعة ديال الناس. و غالباً، كاتخلي النقاشات لفكرية ف لادبيات لاكاديمية المعنى اللي ف بالهم من المصطلح مفهوم ب طريقة ضمنية. نواع التفكير. لادبيات لاكاديمية كتناقش مجموعة كبيرة و مختالفة ديال نواع التفكير. و كاين واحد النهج الشايع اللي كيقسم هاد النواع ل شكال كتهدف ل خلق المعرفة النظرية، و شكال خرة كتهدف ل انتاج افعال اولا لماخدة د قرارات صحيحة. ولكن ما كاين حتى تصنيف متّفق عليه عالمياً كيلخّص جميع هاد النواع. التفكير المستنير. هو اعلى درجات التفكير و اعظمها وهو اللي كيوصل للنوضة الحقيقية. هاد النوع من التفكير كيبان فاش كيبدا يوضح الحوايج الغامضة، و ما كيكتفيش غير ب معرفة لاصول و لفروع ديال لامور، ولا لاسباب و النتائج، ولا النصوص و المعاني ديالها بحال الفكر العميق، بل كيتجاوز هادشي كامل و كيبدا كيشوف شنو كاين حتى ف الجوانب المرتابطة ب هاد الامور، و شنو ضاير بيها و شنو اللي تابع ليها. #تحويل فاش كيتامّل ف شي حاجة، ما كيوقفش غير عند الوزن النوعي ديالها ولا التركيبة الذرية ديالها، بل خاصو يعرف الظروف و لاحوال اللي كتحكم فيها، يعني القوانين و الخصائص اللي كتميزها، و اللي ما كتقدرش تهرب منهم، الا يلى تبدلات الظروف و ولاو قوانين خرين همّا اللي كياثرو فيها. منين كيوصل لهاد المستوى ديال العمق، كيطرح السؤال: شكون هو اللي فرض هاد القوانين و سيّر هاد الشي على حساب هاد الظروف؟ و هنا كيدخّل الضو على كل جزء و كل قانون، و كيحاول يعرف منين جا، و علاش، و كيفاش. و هاد الشي علاش تسمّى "تفكير مستنير"، يعني فكر كيسلط الضو على كل حاجة، و ما كيخليش حتى حاجة بلا ما يوضحها، و ما كيكتفيش غير ب العمق، و كيْرفض السطحية التافهة. و هادي هي طبيعة الفكر المستنير اللي كتميزو على الفكر العميق. #تحويل مثال على التفكير المستنير. واحد كيتساءل: علاش حبة ماطيشة حمرا، و علاش عندها داك المذاق المميز؟ و علاش النرجس عندو ريحة زوينة؟ واش ماطيشة عطاها راسها داك اللون و الطعم؟ ولا كاين سر ورا هاد الشي؟ #تحويل هاد الشخص باغي يعرف الاعماق، و بحثو عميق، لكن الهدف ديالو هو يعرف الخالق اللي دار هاد التميز، ماشي غير باش ياكل ولا يعرف التركيبة. الهدف ديالو يوصل للحقيقة من خلال التفكير المستنير. #تحويل التفكير العميق. هو العكس ديال التفكير السطحي. كيعني بلي الانسان كيحاول يحيط ب الواقع من جميع الجوانب، كيشوف الواقع مرة و مرات، كيقلبو من كل نواحيه، كيرجع للذاكرة ديالو باش يخرّج المعلومات اللي عندو من قبل على داك الشي، و كيشوف العلاقة بين المعلومات والواقع، و كيبقى يعاود يركّز و يكرّر، حتى يوصل للفهم العميق. #تحويل التفكير البديهي (الطبيعي). كيتسمى شي مرات ب التفكير الطبيعي اولا الاولي اولا الخام. هو التفكير اللي ما دخلوش اي تدخل صناعي اولا تقنيات معقدة، بحال التفكير الفطري ديال الانسان. #تحويل التفكير العاطفي. كايتعتابر من ادنى درجات التفكير، و كيكون بداية الانزلاق من التفكير للتسرّع و الاندفاع. كيوصل صاحبو للتشاؤم، و سوء الظن ب الدات، و حتى لمشاكل نفسية بحال الفوبيا، الپارانويا، و نفيصام الشخصية (شيزوفرينيا). و اذا ما وصلش ل هاد الشي، راه يقدر يولّد الغرور، و التعصب، و الاعجاب ب الدات، و الرضا ب الواقع. و كيكون شي مرات كيتسمى "التفكير الوجداني" اولا "الهوائي"، و كيعني فهم الامور ولا ماخدة د قرارات بناءً على التفضيل ولا اللي الراحة الشخصية، ماشي على المنطق اولا العقل. #تحويل التفكير المنطقي. هو تطوير للطريقة الطبيعية ف التفكير، و كيحاول يراقب و يتحكم ف الاخطاء ديال التفكير الفطري. لخصلة لاساسية فيه هي "التعليل"، يعني شرح و تبرير على ود فهم الامور. و التعليل خطوة ف طريق القياس. ولكن وجود سبب ما كيعنيش بالضرورة بلي سبب مقبول اولا معقول. #تحويل التفكير د لماط. كيعتامد على لمعادلات، الرموز، القواعد، و النظريات. البداية ديالو كتكون ب الرمز اولا المعادلة، حتى قبل ما يكونو بيانات واضحين. و كيخلي تمرير المعلومات يتدار على حساب نظام ماطيماتيكي محدد من قبل. و هاد الشي اللي كيخلّيه مختالف على التفكير الطبيعي و المنطقي. #تحويل التفكير الناقد. هو قدرة الانسان يعبر على رايو، سوا كان مع اولا ضد، ف مواقف مختالفة، مع تقديم اسباب مقنعة. هو تفكير تاملي، الهدف ديالو اصدار حكم اولا اعطاء راي. و منين الواحد كيكون عندو راي، و قدر يبررو ب دليل مقنع، كيكون كيمارس التفكير الناقد. و هادشي كيوقع من خلال تحليل المعلومات، و اختبارها عقلياً و منطقياً، باش لواحد يعرف شنو صحيح و شنو لا، و شنو كاين من دلائل و شواهد. #تحويل